pythainlp/thai-wiki-dataset-v4 huggingface dataset:
มิสยูนิเวิร์สไทยแลนด์ 2567

มิสยูนิเวิร์สไทยแลนด์ 2567  เป็นการประกวดมิสยูนิเวิร์สไทยแลนด์ ในปี พ.ศ. 2567 ดำเนินการจัดการประกวดโดยบริษัท ทีพีเอ็น โกลบอล จำกัด เป็นปีสุดท้าย โดยการจัดในรูปแบบตัวแทนรูปแบบจังหวัด เพื่อคัดเลือกสาวงามที่เป็นผู้ชนะเลิศ เป็นตัวแทนประเทศไทยไปร่วมประกวดนางงามจักรวาล 2024 ที่ประเทศเม็กซิโก โดยในช่วงสุดท้ายของการประกวดรอบตัดสิน แอนโทเนีย โพซิ้ว ได้ส่งมอบตำแหน่งให้ สุชาตา ช่วงศรี มิสยูนิเวิร์สไทยแลนด์คนใหม่
รายละเอียดการประกวด.
ภาพรวมการประกวด.
มิสยูนิเวิร์สไทยแลนด์ 2567 เป็นการประกวดครั้งที่ 13 ภายใต้ในชื่อ มิสยูนิเวิร์สไทยแลนด์ โดยเป็นปีที่ 6 และปีสุดท้ายที่ดำเนินการจัดการประกวดโดยบริษัท ทีพีเอ็น โกลบอล จำกัด โดยรอบตัดสินจัดขึ้นในวันที่ 14 กรกฎาคม พ.ศ. 2567 ณ เอ็มซีซี ฮอลล์ เดอะมอลล์ ไลฟ์สโตร์ บางกะปิ เขตบางกะปิ กรุงเทพมหานคร 
มีระบบการจัดประกวดหรือแต่งตั้งในรูปแบบของจังหวัด โดยกองประกวดได้จัดให้มีผู้อำนวยการกองประกวดระดับจังหวัด (City Director) เป็นผู้จัดการประกวดหรือแต่งตั้งตัวแทนในระดับจังหวัดและส่งนางงามที่เป็นผู้ชนะการประกวดในระดับจังหวัด หรือได้รับการแต่งตั้งจากกองประกวดระดับจังหวัด มาเป็นตัวแทนของแต่ละจังหวัดในการแข่งขันรอบระดับประเทศต่อไป
รางวัลพิเศษ.
Golden Tiara.
สาวงามที่ได้รับการประกาศว่าเป็นผู้ที่ได้รับ Golden Tiara ในระหว่างรอบ คีย์เวิร์ด จะได้ผ่านเข้ารอบ 20 คนอัตโนมัติ
ผู้เข้าประกวด.
ผู้เข้าประกวด 40 จังหวัดที่ได้รับการยืนยันอย่างเป็นทางการในปีนี้
การเข้าร่วมประกวดในปีที่ผ่านมา รวมทั้งเวทีอื่นๆ.
การประกวดระดับนานาชาติ.
เป็นตัวแทนจากประเทศสวีเดน
เกมเสน่หา (ละครโทรทัศน์จีน)

เกมเสน่หา  เป็นละครโรแมนติกที่นำแสดงโดยเหอ รุ่ยเสียน และฝาน จื้อซิน ละครเรื่องนี้ผลิตโดยยูกุ และ Impossible World Pictures และร่วมอำนวยการสร้างโดย Sanfu Interactive Entertainment, Renzhi Film and Television, West Island Pictures และ Shaou Pictures โดยดัดแปลงมาจากละครโทรทัศน์ไทยชื่อเดียวกัน
งานสร้าง.
ในเดือนมิถุนายน ปี 2023 ทีมงานเริ่มถ่ายทำอย่างเป็นทางการในชิงเต่า โดยปิดกล้องในวันที่ 3 สิงหาคมของปีเดียวกัน
ลูกของมุฮัมมัด

นบีมุฮัมมัดในมุมมองทั่วไปมีลูกชายสามคน ได้แก่ อับดุลลอฮ์, อิบรอฮีม และกอซิม และลูกสาว 4 คน ได้แก่ ฟาฏิมะฮ์, รุก็อยยะฮ์, อุมมุกุลษูม และซัยนับ กล่าวกันว่า ลูกของมุฮัมมัดทุกคนถือกำเนิดจากเคาะดีญะฮ์ บินต์ คุวัยลิด ภรรยาคนแรกของท่าน ยกเว้นอิบรอฮีมที่กำเนิดจากมาริยะฮ์ อัลกิบฏียะฮ์ ไม่มีลูกชายคนใดที่มีชีวิตถึงวัยผู้ใหญ่ แต่ท่านมีบุตรบุญธรรมวัยผู้ใหญ่ชื่อซัยด์ อิบน์ ฮาริษะฮ์ ส่วนลูกสาวทั้งหมดมีชีวิตถึงวัยผู้ใหญ่ แต่มีเพียงฟาฏิมะฮ์เท่านั้นที่มีชีวิตต่อหลังจากพ่อเสียชีวิต
มุมมองซุนนี.
ข้อมูลซุนนีส่วนใหญ่จัดรายการลูกของนบีมุฮัมมัดตามลำดับเวลา (ในปีคริสตศักราช) ดังนี้
มุมมองซุนนีระบุว่าลูกทั้งหมดถือกำเนิดจากเคาะดีญะฮ์ ภรรยาคนแรก ยกเว้นอิบรอฮีมที่กำเนิดจากมาริยะฮ์ อัลกิบฏียะฮ์
มุมมองชีอะฮ์.
เนื่องจากความไม่น่าเป็นไปได้ที่เคาะดีญะฮ์ผู้สูงวัยจะคลอดบุตรได้มากขนาดนี้ ทำให้ข้อมูลชีอะฮ์บางส่วนจึงโต้แย้งว่ารุก็อยยะฮ์ อุมมุกุลษูม และไซนับเป็นบุตรีบุญธรรมที่มุฮัมมัดรับเลี้ยงหลัง Hala แม่ผู้เป็นพี่/น้องสาวของเคาะดีญะฮ์ เสียชีวิต หรือเป็นลูกสาวสามคนของเคาะดีญะฮ์จากการแต่งงานครั้งก่อน นักเขียนชีอะฮ์โต้แย้งว่าก่อนที่รุก็อยยะฮ์กับอุมมุกุลษูมแต่งงานกับอุษมาน อิบน์ อัฟฟาน พวกเธอเคยแต่งงานกับผู้ที่นับถือพหุเทวนิยม ซึ่งเป็นสิ่งที่มุฮัมมัดคงไม่อนุญาตให้กับลูกของท่าน พวกเขายังอ้างถึงการไม่มีหลักฐานทางประวัติศาสตร์สำหรับความสัมพันธ์อันใกล้ชิดระหว่างมุฮัมมัดกับรุก็อยยะฮ์ ซัยนับ หรืออุมมุกุลษูม ซึ่งต่างจากฟาฏิมะฮ์ มุมมองที่ว่าฟาฏิมะฮ์เป็นลูกสาวแท้คนเดียวของมุฮัมมัดอาจถือเป็นมุมมองสายหลักในอิสลามนิกายชีอะฮ์ หรืออย่างน้อยในชีอะฮ์สิบสองอิหม่าม ชีอะฮ์สายหลัก ความเชื่อนี้พบเห็นได้ชัดในบรรดาชีอะฮ์แถบเอเชียใต้
ลูกหลาน.
ลูกชายของมุฮัมมัดทั้งหมดเสียชีวิตตั้งแต่วัยเด็ก แม้ว่าท่านมีบุตรบุญธรรมวัยผู้ใหญ่ชื่อซัยด์ อิบน์ ฮาริษะฮ์ก็ตาม บางคนเสนอแนะว่าการเสียชีวิตก่อนวัยอันควรของบรรดาลูกชายเป็นอันตรายต่อระบบการสืบมอดตามกรรมพันธุ์ของมุฮัมหมัด อีกมุมมองหนึ่งคือลูกหลานของนบีก่อนหน้ากลายเป็นทายาททางจิตวิญญาณและโลกิยะในอัลกุรอาน และผู้สืบทอดของบรรดานบีคนก่อนหน้าได้รับการแก้ไขผ่านการคัดเลือกของพระเจ้าในอัลกุรอาน และไม่ใช่โดยผู้ศรัทธา 
ลูกสาวของมุฮัมมัดมีชีวิตถึงวัยผู้ใหญ่ แต่ทั้งหมดเสียชีวิตตั้งแต่ยังสาว ยกเว้นเพียงฟาฏิมะฮ์ที่มีชีวิตหลังจากท่านเสียชีวิต ฟาฏิมะฮ์แต่งงานกับอะลี อิบน์ อะบี ฏอลิบ ลูกพี่ลูกน้องของมุฮัมมัด จากครอบครัวนี้ทำให้ลูกหลานของมุฮัมมัดกระจายทั่วโลกมุสลิม ลูกหลานฟาฏิมะฮ์ได้รับตำแหน่งยกย่องเป็นซัยยิดหรือชะรีฟ และได้รับเกียรติในชุมชนมุสลิม รุก็อยยะฮ์กับอุมมุกุลษูมแต่งงานกับอุษมาน และซัยนับแต่งงานกับอะบู อัลอาศ อิบน์ อัรเราะเบียะอ์ ผู้ติดตามของมุฮัมมัดอีกคน อุมมุกุลษูมไม่ได้ให้กำเนิดลูก ส่วนรุก็อยยะฮ์ให้กำเนิดลูกชายชื่ออับดุลลอฮ์ที่เสียชีวิตในวัยเด็ก ซัยนับให้กำเนิดลูกชายที่เสียชีวิตในวัยเด็กชื่ออะลี และลูกสาวชื่ออุมามะฮ์ที่อะลี อิบน์ อะบี ฏอลิบแต่งงานหลังฟาฏิมะฮ์เสียชีวิตใน ค.ศ. 632 ชาวมุสลิมถือว่ามุมมองและการเลี้ยงดูลูกของท่านที่ได้รับการบันทึกในฮะดีษ เป็นตัวอย่างที่สมควรทำตาม
โบริส นาเดียจดีน

โบริส โบริโซวิช นาเดียจดีน (เกิดวันที่ 26 เมษายน ค.ศ. 1963) เป็นนักการเมืองฝ่ายค้านชาวรัสเซีย เขาดำรงตำแหน่งในสภาดูมาใน ค.ศ. 1999 ถึง 2003 เขาเคยดำรงตำแหน่งสมาชิกสภาเทศบาลในมอสโก และถือเป็นพันธมิตรใกล้ชิดของโบริส เนมต์ซอฟ นักการเมืองฝ่ายค้านที่ถูกฆาตกรรม
ในเดือนพฤศจิกายน ค.ศ. 2023 นาเดียจดีนประกาศเข้าเป็นผู้สมัครในการเลือกตั้งประธานาธิบดีรัสเซีย ค.ศ. 2024 แต่ภายหลังถูกห้ามหาเสียงเลือกตั้งจากคณะกรรมการการเลือกตั้งกลางที่อ้างว่าพบ "ความผิดปกติ" ในลายเซ็นที่สนับสนุนการเป็นผู้สมัครของเขา
ชีวิตช่วงต้นและส่วนตัว.
นาเดียจดีนเกิดที่ทาชเคนต์ อุซเบกิสถานของโซเวียต เขารอดชีวิตจากแผ่นดินไหวที่ทาชเคนต์ตอนวันเกิดครบสามขวบ ใน ค.ศ. 1969 พ่อแม่นำพาเขาไปที่นครดัลโกปรุดนี โดยพ่อศึกษาที่สถาบันฟิสิกส์และเทคโนโลยีมอสโก (MIPT) ส่วนแม่เป็นนักศึกษาที่โรงเรียนสอนดนตรีมอสโก
วัดบ้านเก่า (จังหวัดชลบุรี)

วัดบ้านเก่า เป็นวัดราษฎร์สังกัดคณะสงฆ์มหานิกาย ตั้งอยู่ในตำบลพานทอง อำเภอพานทอง จังหวัดชลบุรี มีที่ดินตั้งวัดเนื้อที่ 27 ไร่ 1 งาน 28 ตารางวา มีที่ธรณีสงฆ์จำนวน 11 แปลง เนื้อที่ 435 ไร่ 16 ตารางวา ปัจจุบันมีพระครูมงคลขันตยาลังการ (หงษ์) ดำรงตำแหน่งเจ้าอาวาส
วัดบ้านเก่า แต่เดิมชื่อ วัดบ้านมอญ เป็นวัดที่ชาวมอญสร้างขึ้น ตั้งเป็นวัดเมื่อ พ.ศ. 2395 ได้รับพระราชทานวิสุงคามสีมาเมื่อ พ.ศ. 2516 ต่อมาในสมัยจอมพล ป. ประมาณ พ.ศ. 2484 ได้เปลี่ยนชื่อเป็น "วัดบ้านเก่า" ตามชื่อของตำบล และใช้มาจนถึงปัจจุบันนี้
อาคารเสนาสนะประกอบด้วยอุโบสถกว้าง 8 เมตร ยาว 12 เมตร สร้างเมื่อ พ.ศ. 2508 โครงสร้างคอนกรีตเสริมเหล็ก ศาลาการเปรียญกว้าง 15 เมตร ยาว 26 เมตร สร้างเมื่อ พ.ศ. 2501 เป็นอาคารไม้ทรงไทย หอสวดมนต์กว้าง 20 เมตร ยาว 24 เมตร สร้างเมื่อ พ.ศ. 2533 เป็นอาคารไม้ยกพื้น และกุฏิสงฆ์จำนวน 8 หลัง เป็นอาคารไม้ 4 หลัง อาคารครึ่งตึกครึ่งไม้ 4 หลัง สำหรับปูชนียวัตถุมีพระพุทธโสธรจำลอง พระสีวลี และรูปหล่อหลวงพ่อเปิ้น อดีตเจ้าอาวาส
คลองแควอ้อม

คลองแควอ้อม บ้างเรียก แม่น้ำแควอ้อม เป็นคลองที่แยกจากแม่น้ำแม่กลองฝั่งขวาที่บ้านศาลเจ้า ตำบลคุ้งกระถิน อำเภอเมืองราชบุรี จังหวัดราชบุรี ไหลเป็นเส้นแบ่งเขตจังหวัดระหว่างอำเภอเมืองราชบุรี กับอำเภอวัดเพลง จังหวัดราชบุรี และอำเภอบางคนที กับอำเภออัมพวา จังหวัดสมุทรสงคราม ไปลงแม่น้ำแม่กลองฝั่งขวา ที่แนวแบ่งเขตตำบลบางกุ้ง อำเภอบางคนที กับตำบลแควอ้อม อำเภออัมพวา คลองมีความยาว 18 กิโลเมตร
ตามหลักฐานทางประวัติศาสตร์จากสภาพภูมิประเทศ คลองแควอ้อม คือ แม่น้ำแม่กลองสายเก่า ที่ออกสู่ทะเลบริเวณอำเภอวัดเพลงในอดีต ขณะที่แม่น้ำแม่กลองแยกจากแม่น้ำอ้อมที่เมืองราชบุรี คือ เส้นทางน้ำที่เกิดขึ้นสมัยหลังไหลผ่านที่ราบลุ่มเกิดใหม่ซึ่งอยู่ทางด้านตะวันออกไปออกสู่อ่าวไทย 
ชุมชนเก่าแก่เริ่มตั้งแต่บริเวณปากคลองวัดประดู่จนถึงปลายคลองแควอ้อมที่บรรจบกับแม่น้ำแม่กลองที่ตำบลบางกุ้งและตำบลแควอ้อม มีวัดเก่าแก่สมัยอยุธยาที่ปรากฏเรียงรายบริเวณริมสองฝั่งลำน้ำทั้งสายหลักและสายรอง ได้แก่ วัดบางวันทอง วัดโบสถ์ วัดบางกุ้ง วัดบางสะแก วัดแก้วเจริญ วัดท้องคุ้ง และวัดอมรเทพ เป็นต้น
เอาหรือไม่เอา

เอาหรือไม่เอา เป็นรายการโทรทัศน์ไทยประเภทเกมโชว์ที่บริษัท บีอีซี-เทโร เอ็นเตอร์เทนเม้นท์ จำกัด (มหาชน) ซื้อลิขสิทธิ์รายการ จากประเทศเนเธอร์แลนด์ มาผลิตในรูปแบบของประเทศไทย ออกอากาศเมื่อปี พ.ศ. 2548 ทางสถานีวิทยุโทรทัศน์ไทยทีวีสีช่อง 3 มีเงินรางวัลตั้งแต่ 25 สตางค์ ถึง 1,000,000 บาท
กติกา.
รายการเริ่มต้นด้วยการแจกกระเป๋าให้กับผู้เล่นในจำนวนเท่ากัน ขั้นแรก ผู้เล่นจะได้รับโอกาสในการประกันตัวออกจากเกมและแบ่งปันเงินจำนวนหนึ่งที่ซ่อนอยู่ในกระเป๋าเอกสารลับ ผู้เข้าแข่งขันจะมีแผงปุ่มกดที่พวกเขาใช้ในการตัดสินใจยอมรับหรือปฏิเสธข้อตกลงนั้น หลังจากนั้น จำนวนเงินในกระเป๋าจะถูกเปิดเผย และผู้ชนะที่ออกไปจะได้รับเงินตามสัดส่วน เช่น หากสามคนตัดสินใจออกและมีเงิน 15,000 บาท ผู้เล่นทั้งสามคนจะได้รับเงินคนละ 5,000 บาท จากนั้นเครื่องสุ่มจะเลือกหนึ่งในผู้เล่นที่เหลือที่จะเข้าสู่เกมหลัก โดยจะเปิดกระเป๋าตามโมเดล ก่อนเริ่มเกม ผู้เล่นสามารถตัดสินใจได้ว่าจะเล่นกับกระเป๋าที่ตนได้รับเมื่อเริ่มรอบแรกหรือจะเลือกกระเป๋าอื่นสำหรับเกมหลัก
วิลาสินี รัตนนัย

วิลาสินี รัตนนัย ชื่อเล่น น้ำตาล (20 พฤศจิกายน พ.ศ. 2538 –) เป็นนักกีฬาฮอกกี้น้ำแข็งหญิงทีมชาติไทย ตำแหน่งกองหน้า เจ้าของฉายา "เจ้าหญิงน้ำแข็ง", "เจ้าหญิงแห่งวงการไอซ์ฮอกกี้" และ "นางฟ้าไอซ์ฮอกกี้" ตลอดจนเป็นครูสอนสเกตน้ำแข็ง รวมถึงนักแสดง
ประวัติ.
วิลาสินี รัตนนัย เป็นบุคคลจากจังหวัดพะเยา หลังจากพ่อของเธอเสียชีวิต เธอต้องดูแลชีวิตตัวเอง โดยเมื่ออายุ 15 ปี ขณะเรียนชั้นมัธยมศึกษาปีที่ 4 เธอได้ตัดสินใจออกจากโรงเรียน และเข้าสู่กรุงเทพมหานครเพื่อหางานทำ
เธอเคยเป็นนักกีฬาสเกตความเร็วทีมชาติไทย โดยในการแข่งครั้งสุดท้ายเมื่ออายุประมาณ 18 ปี เธอได้อันดับหนึ่ง แล้วจึงหันมาเล่นฮอกกี้น้ำแข็ง กระทั่งกลายเป็นตัวแทนทีมชาติที่ได้แชมป์หลายสนาม
วิลาสินีสำเร็จการศึกษาจากโรงเรียนพะเยาพิทยาคม ปัจจุบัน เธอได้รับการสนับสนุนในการศึกษาต่อที่คณะบริหารธุรกิจ สาขาการจัดการ มหาวิทยาลัยกรุงเทพธนบุรี
ชีวิตส่วนตัว.
วิลาสินี รัตนนัย เป็นแฟนสโมสรฟุตบอลลิเวอร์พูล และมีนักฟุตบอลที่ประทับใจคือซาดีโย มาเน
สิ่งสืบทอด.
กนกวรรณ วิลาวัลย์ อดีตรัฐมนตรีช่วยว่าการกระทรวงศึกษาธิการของไทยกล่าวชื่นชมวิลาสินี รัตนนัย ในฐานะตัวอย่างของการบริหารเวลาฝึกซ้อมกีฬาประมาณ 7 ชั่วโมงต่อวัน และเป็นหนึ่งในบุคคลต้นแบบความสำเร็จของ กศน.
ช็อง ก็อน-จู

ช็อง ก็อน-จู (เกิด 26 พฤษภาคม ค.ศ. 1995) เป็นนักแสดงชาวเกาหลีใต้ เขาได้ร่วมแสดงในละครเว็บหลายเรื่องก่อนที่จะเข้าสู่การออกอากาศทางโทรทัศน์
อาชีพ.
ในปี ค.ศ. 2017 ช็อง ก็อน-จูได้เซ็นสัญญาพิเศษกับเจวายพีเอนเตอร์เทนเมนต์ และปรากฏตัวในมิวสิกวิดีโอของเดย์ซิกซ์เพลง "I Like You" เขาแสดงในเว็บดราม่าของเนเวอร์เรื่อง "flower Ever After"
ในปี ค.ศ. 2019 ช็องได้เข้าร่วมกับสังกัดบลอสซัมเอ็นเตอร์เทนเมนท์และแสดงเป็นหนึ่งในนักแสดงหลักของเรื่อง "Extraordinary You"
ขบวนพาเหรดแห่งชาติในโอลิมปิกฤดูร้อน 2024

ระหว่างขบวนพาเหรดนักกีฬา ในพิธีเปิดโอลิมปิกฤดูร้อน 2024 ที่กรุงปารีส คาดการณ์ว่านักกีฬาและเจ้าหน้าที่จากแต่ละทีมที่เข้าร่วมแข่งขันจะเดินขบวนภายใน จาร์แดงส์ ดู ทรอกาเดโร นำหน้าด้วยผู้เชิญธงชาติและป้ายชื่อประเทศ ผู้ถือธงแต่ละคนได้รับเลือกโดยคณะกรรมการโอลิมปิกแห่งชาติของทีมหรือโดยนักกีฬาเอง ในวันที่ 13 ธันวาคม ค.ศ. 2021 มีการประกาศว่าพิธีเปิดจะมีขบวนแห่นักกีฬาทางเรือ จาก ปอนต์ ดาอุสเทอร์ลิทซ์ ถึง ปอนต์ ดีเอน่า ไปตามแม่น้ำแซน ระยะทาง 6 กิโลเมตร (3.7 ไมล์) โดยผ่านสถานที่สำคัญ เช่น พิพิธภัณฑ์ลูฟร์, อาสนวิหารน็อทร์-ดามแห่งปารีส และ ปลัสเดอลากงกอร์ด และมีการนำเสนอทางวัฒนธรรม พิธีอย่างทางการจะจัดขึ้นที่ "สนามกีฬาขนาดเล็ก" ขนาด 30,000 ที่นั่งที่สวนทรอกาเดโร ผู้จัดงานระบุว่าพิธีนี้จะเป็นพิธีเปิดที่ "ตระการตาและเข้าถึงได้มากที่สุดในประวัติศาสตร์โอลิมปิก" โดยเอสตันเกต์ระบุว่าสามารถเข้าร่วมได้ฟรี และคาดการณ์ว่าจะดึงดูดผู้ชมได้มากถึง 600,000 คน นอกจากนี้ แต่ละทีมจะมีผู้ถือธงชายและหญิง เพื่อส่งเสริมความเท่าเทียมทางเพศ
ทีมและผู้เชิญธงชาติ.
ด้านล่างนี้คือรายชื่อทีมและผู้ถือธงชาติในขบวนพาเหรดตามที่ประกาศไว้ ตามลำดับเดียวกับขบวนพาเหรด และมีชื่อผู้ถือธงชาติพร้อมชนิดกีฬาของผู้ถือธง ทั้งนี้ กรีซจะเดินเข้าสู่สนามเป็นชาติแรก ตามด้วยนักกีฬาผู้ลี้ภัย และชาติอื่น ๆ เรียงลำดับตามชื่อประเทศภาษาฝรั่งเศส ยกเว้นออสเตรเลีย เจ้าภาพโอลิมปิกฤดูร้อน 2032, สหรัฐ เจ้าภาพโอลิมปิกฤดูร้อน 2028 และฝรั่งเศส เจ้าภาพโอลิมปิกฤดูร้อน 2024 ซึ่งจะเดินเข้าสู่สนามเป็นสามประเทศสุดท้ายตามลำดับ
2024 Summer Olympics Parade of Nations

<ns>0</ns>
 <revision>
 <timestamp>2024-05-15T06:59:09Z</timestamp>
 <contributor>
 <username>Ahcuna</username>
 </contributor>
 <comment>เปลี่ยนทางหน้าไปยัง ขบวนพาเหรดแห่งชาติในโอลิมปิกฤดูร้อน 2024</comment>
 <origin>11505048</origin>
 <model>wikitext</model>
 <format>text/x-wiki</format>
สาธารณรัฐคูเวต

สาธารณรัฐคูเวต เป็นสาธารณรัฐที่มีอายุสั้น ซึ่งก่อตั้งขึ้นหลังจากการบุกครองคูเวตโดยอิรักในช่วงแรกของสงครามอ่าว ในระหว่างการบุกครอง สภาบัญชาการการปฏิวัติอิรักระบุว่าได้ส่งทหารเข้าไปในคูเวตเพื่อช่วยเหลือการรัฐประหารภายในที่ริเริ่มโดย "กลุ่มนักปฏิวัติคูเวต" รัฐบาลเฉพาะกาลได้ก่อตั้งขึ้นเมื่อวันที่ 4 สิงหาคม ค.ศ. 1990 โดยรัฐบาลอิรักภายใต้การนำของนายทหารที่เป็นชาวคูเวต 9 นาย นำโดยอะลาอ์ ฮุซัยน์ อะลี ซึ่งดำรงตำแหน่งนายกรัฐมนตรี ผู้บัญชาการทหารสูงสุด รัฐมนตรีว่าการกระทรวงกลาโหม และรัฐมนตรีว่าการกระทรวงมหาดไทย
ระบอบการปกครองใหม่ของคูเวตได้โค่นล้มระบอบการปกครองของเอมีร์ ญาบิร อัลอะห์มัด อัลญาบิร อัศเศาะบาห์ (ซึ่งทรงลี้ภัยจากคูเวตและสถาปนารัฐบาลพลัดถิ่นในซาอุดีอาระเบีย) และได้กล่าวหาระบอบเอมีร์ว่าดำเนินนโยบายต่อต้านประชานิยม ต่อต้านประชาธิปไตย สนับสนุนจักรวรรดินิยม และไซออนิสต์ กองทัพประชาชนพื้นเมืองที่คาดว่าจะรับช่วงต่อจากกองทัพอิรัก ได้รับการประกาศทันที โดยอ้างว่ามีอาสาสมัครจำนวน 100,000 คน
มีการมอบสิทธิพลเมืองให้กับชาวอาหรับที่ไม่ใช่ชาวคูเวต ซึ่งเดินทางมาทำงานจากต่างประเทศภายใต้การปกครองของพระมหากษัตริย์ โดยหนังสือพิมพ์ของรัฐบาลมีชื่อว่า "อันนิดา" ตั้งชื่อตาม "วันแห่งการเรียกร้อง" ที่ประกาศเมื่อวันที่ 2 สิงหาคม ค.ศ. 1990 เพื่อ "รำลึก" การ "ตอบสนอง" ของอิรักต่อการเรียกร้องของชาวคูเวตที่ถูกกล่าวหาว่าให้ขอความช่วยเหลือจากอิรักในการโค่นล้มระบอบพระมหากษัตริย์
ส่วนสูงตัวพิมพ์ใหญ่

ในศิลปะการใช้ตัวพิมพ์ ส่วนสูงตัวพิมพ์ใหญ่  คือความสูงของตัวพิมพ์ใหญ่ที่อยู่เหนือเส้นฐาน สำหรับแต่ละไทป์เฟซ โดยเฉพาะอย่างยิ่ง คือความสูงของตัวพิมพ์ใหญ่ที่ปลายแบนราบ เช่น H หรือ I ตรงข้ามกับตัวอักษรกลม เช่น O หรือตัวอักษรปลายแหลม เช่น A ซึ่งสองตัวนี้อาจมีส่วนเกินเลย ความสูงของตัวอักษรตัวเล็กคือ x-height
โปรอีโวลูชันซ็อกเกอร์ 6

โปรอีโวลูชันซ็อกเกอร์ 6  หรือที่รู้จักกันในชื่อ วินนิงอีเลฟเวน: โปรอีโวลูชันซ็อกเกอร์ 2007  ในสหรัฐอเมริกา เป็นวิดีโอเกมที่พัฒนาและเผยแพร่โดยโคนามิ เปิดตัวในปี พ.ศ. 2549 สำหรับแพลตฟอร์ม เพลย์สเตชัน 2, เอกซ์บอกซ์ 360 และ ไมโครซอฟท์ วินโดวส์ และตามมาบน นินเท็นโด ดีเอส และเพลย์สเตชันพอร์เทเบิล ในภายหลัง "โปรอีโวลูชันซ็อกเกอร์ 6" เป็นรุ่นที่ 6 ของซีรีส์ "โปรอีโวลูชันซ็อกเกอร์" สำหรับเพลย์สเตชัน 2 และอันดับที่ 2 สำหรับเพลย์สเตชันพอร์เทเบิล และอันดับที่ 4 สำหรับ ไมโครซอฟท์ วินโดวส์ เป็นเกมแรกที่เปิดตัวบน นินเท็นโด ดีเอส และ เอกซ์บอกซ์ 360, เวอร์ชันเอกซ์บอกซ์ 360 มีกราฟิกที่ได้รับการปรับปรุง แต่ยังคงรูปแบบการเล่นที่คล้ายกับคอนโซลเวอร์ชันอื่น ๆ โหมดแก้ไขได้ถูกถอดออกสำหรับเอกซ์บอกซ์ 360 เนื่องจากการจำกัดเวลา เอนจินกราฟิกบนพีซีไม่ได้ใช้เอนจิน 360 เจเนอเรชันถัดไป แต่จะเป็นการแปลงเอนจิน เพลย์สเตชัน 2 โดยตรงอีกครั้ง
เช่นเดียวกับเวอร์ชันก่อน เกมมีโหมดแก้ไขที่ทำให้ผู้เล่นสามารถแก้ไของค์ประกอบบางอย่างของเกมได้
เดิมทีโปรอีโวลูชันซ็อกเกอร์ 6 มีแผนที่จะนำสโมสรจากบุนเดิสลีกามารวมอยู่ในเกม แต่เนื่องจากข้อจำกัดบางประการ โคนามิจึงจำเป็นต้องยกเลิกใบอนุญาตเหล่านั้นไป ทำให้ในที่สุดเกมโปรอีโวลูชันซ็อกเกอร์ 6 จึงไม่มีสโมสรจากบุนเดิสลีกาปรากฏอยู่เลย ยกเว้นเพียงสโมสรไบเอิร์นมิวนิก ที่ยังคงได้รับอนุญาตให้ใช้ชื่อและโลโก้ของสโมสรได้ แต่ไม่มีสปอนเซอร์เสื้ออย่าง T-Home ปรากฏอยู่บนเสื้อแข่ง นอกจากนี้ยังเป็นเกม "โปรอีโวลูชันซ็อกเกอร์" สุดท้ายที่ใช้ชื่อเล่นหมายเลขภาคต่อ โดยถูกแทนที่ด้วยปีที่มีอยู่ในชื่อนับจากนั้นเป็นต้นมา นอกจากนี้ยังเป็นภาคแรกที่วางจำหน่ายในชื่อ "โปรอีโวลูชันซ็อกเกอร์" ในอเมริกาเหนืออีกด้วย"พีอีเอส 6" สืบทอดต่อจาก "โปรอีโวลูชันซ็อกเกอร์ 2008" ซึ่งในการวางจำหน่ายเวอร์ชันญี่ปุ่นสำหรับเพลย์สเตชัน 2 และเพลย์สเตชันพอร์เทเบิล นั้นมี และ ชุนซูเกะ นากามูระ เป็นตัวละครเด่น ขณะที่เวอร์ชัน ดีเอส มีตัวละคร ชิบิ ของ Nakamura และเวอร์ชันเอกซ์บอกซ์ (ที่รู้จักในชื่อ Winning Eleven X) มี อาดรียานู เป็นตัวละครเด่น
แอนทีควา

แอนทีควา (Antiqua) เป็นรูปแบบของ ไทป์เฟซที่ใช้ในการเลียนแบบรูปแบบการเขียนด้วยลายมือหรือ อักษรวิจิตรที่พบได้ทั่วไปในช่วงคริสต์ศตวรรษที่ 15 และ 16 ตัวอักษรได้รับการออกแบบมาให้ลื่นไหล และลายเส้นเชื่อมต่อกันอย่างต่อเนื่อง ด้วยวิธีนี้ มักจะถูกเปรียบเทียบกับไทป์เฟซสไตล์ Fraktur ซึ่งลายเส้นแต่ละเส้นจะแยกออกจากกัน ไทป์เฟซทั้งสองถูกนำมาใช้เคียงข้างกันในโลกเจอร์มาโนโฟน และเกิดข้อถกเถียง แอนทีควา–Frakturที่มีการแบ่งแยกแนวคิดหรือการเมือง หลังจากกลางศตวรรษที่ 20 Fraktur หมดความนิยมและไทป์เฟซแอนทีควาก็กลายเป็นมาตรฐานอย่างเป็นทางการในเยอรมนี (นอกจากนี้ ในภาษาเยอรมัน คำว่า "Antiqua" หมายถึงไทป์เฟซแบบมีเชิง)
ทจูเนรอย

ทจูเนรอย  หรือ ทเจนรี  เป็นเจ้าพนักงานอียิปต์โบราณในฟาโรห์แรเมซีสที่ 2 แห่งราชวงศ์ที่ 19 สุสานของเขาบรรจุบันทึกพระนามแห่งซักกอเราะฮ์ที่มีชื่อเสียง
ที่ซักกอเราะฮ์ โดยหลักทเจนูรอยเป็นที่รู้จักจากวัตถุในสุสาน เขามาจากครอบครัวที่มีอิทธิพล ปาเซร์ (ที่ 1) พ่อของเขา เป็นราชอาลักษณ์และทำงานในวิหารอามุน ส่วนปาเซร์ (ที่ 2) พี่/น้องชาย ดำรงตำแหน่งราชอาลักษณ์และผู้ดูแลงานก่อสร้างของฟาโรห์ ห้องสุสานของทจูเนรอยเคยประดับด้วยภาพนูนที่ปัจจุบันอยู่ที่พิพิธภัณฑ์อียิปต์ในไคโร ผนังด้านหนึ่งในห้องสุสานประดับด้วยรายการฟาโรห์ที่รู้จักกันในชื่อ บันทึกพระนามแห่งซักกอเราะฮ์ ทจูเนรอยยังเป็นที่รู้จักจากชิ้นส่วนกรอบประตูพบที่พี-ราเมส ซึ่งระบุว่าเขาอาศัยอยู่ที่นั่น ตำแหน่งของเขาได้แก่ "หัวหน้านักบวชผู้บรรยาย" และ "ผู้ดูแลพระราชกรณียกิจทั้งหมด"
การเลือกตั้งนายกองค์การบริหารส่วนจังหวัดตราด พ.ศ. 2568

การเลือกตั้งนายกองค์การบริหารส่วนจังหวัดตราด พ.ศ. 2568 เป็นส่วนหนึ่งของการเลือกตั้งนายกองค์การบริหารส่วนจังหวัดในประเทศไทย พ.ศ. 2568 กำหนดให้มีขึ้นในวันที่ 1 กุมภาพันธ์ พ.ศ. 2568 ประกอบไปด้วยการเลือกตั้งนายกองค์การบริหารส่วนจังหวัด 1 ที่นั่ง เป็นการเลือกตั้งที่จัดขึ้นพร้อมกับการเลือกตั้งสมาชิกสภาองค์การบริหารส่วนจังหวัดตราด พ.ศ. 2568
ผู้สมัครนายกองค์การบริหารส่วนจังหวัด.
หมายเลข 1: วิเชียร ทรัพย์เจริญ.
อดีตนายกองค์การบริหารส่วนจังหวัดตราด 5 สมัย สังกัดกลุ่มลูกเมืองตราด
หมายเลข 2: เจริญ ชลาลัย.
อดีตรองนายกองค์การบริหารส่วนจังหวัดตราด ลงสมัครในนามกลุ่มตราดต้องเจริญ
หมายเลข 3: ชลธี นุ่มหนู.
อดีตข้าราชการสังกัดกระทรวงเกษตรและสหกรณ์ ฉายามือปราบทุเรียนอ่อน สังกัดพรรคประชาชน โดยมีการสนับสนุนจาก ศักดินัย นุ่มหนู สส.ตราด พรรคประชาชน ซึ่งเป็นพี่ชายของชลธี โดยชลธีเปิดตัวเป็นผู้สมัครของพรรคเมื่อวันที่ 4 มีนาคม พ.ศ. 2567 โดยขณะนั้นสังกัดพรรคก้าวไกล ภายหลังพรรคก้าวไกลถูกยุบ จึงย้ายมาสังกัดพรรคประชาชนตามสมาชิกพรรคก้าวไกลที่เหลือ
หมายเลข 4: บรรจง กาญจนานิล.
อดีตผู้อำนวยการโรงเรียนคลองขุด ลงสมัครในนามอิสระ
หมายเลข 5: ไพวัลย์ ชลาลัย.
อดีตสมาชิกสภาองค์การบริหารส่วนจังหวัดตราด ลงสมัครในนามกลุ่มตราดต้องเจริญเช่นเดียวกับ เจริญ ชลาลัย
ผลการเลือกตั้ง.
<table style="margin:0; border:none;"><tr><td style="border:none; padding:0;">
<table style="text-align:left; border-collapse:collapse; width:100%;">
<tr style="background:#ddd"><th style="text-align:center;" colspan="5">คะแนนเสียง</th></tr>
<tr style="font-size:88%; height:4px;">
<td colspan="2" style="padding:0 4px; text-align:left;"></td>
<td style="width:400px; text-align:left;"></td>
<td colspan="2" style="padding:0 4px; width:1em; text-align:right;"></td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">วิเชียร</td>
<td style="width:100px;border-left:solid 1px silver;border-right:solid 1px silver;">  </td>
<td colspan="2" style="padding-left:0.4em;padding-right:0.4em" align="right">42.14%</td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">ชลธี</td>
<td style="width:100px;border-left:solid 1px silver;border-right:solid 1px silver;">  </td>
<td colspan="2" style="padding-left:0.4em;padding-right:0.4em" align="right">36.19%</td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">เจริญ</td>
<td style="width:100px;border-left:solid 1px silver;border-right:solid 1px silver;">  </td>
<td colspan="2" style="padding-left:0.4em;padding-right:0.4em" align="right">20.55%</td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">บรรจง</td>
<td style="width:100px;border-left:solid 1px silver;border-right:solid 1px silver;">  </td>
<td colspan="2" style="padding-left:0.4em;padding-right:0.4em" align="right">0.80%</td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">ไพวัลย์</td>
<td style="width:100px;border-left:solid 1px silver;border-right:solid 1px silver;">  </td>
<td colspan="2" style="padding-left:0.4em;padding-right:0.4em" align="right">0.29%</td>
</tr>
</table>
</td></tr></table>
กีฬาโปโลน้ำในกีฬาทางน้ำชิงแชมป์โลก 2024 – ทีมชาย

กีฬาโปโลน้ำชายในกีฬาทางน้ำชิงแชมป์โลก 2024  จัดขึ้นระหว่างวันที่ 5 ถึง 17 กุมภาพันธ์ พ.ศ. 2567 ที่เมืองโดฮา เป็นครั้งที่ 21 ที่มีการแข่งขันโปโลน้ำชายนับตั้งแต่ครั้งแรกในปี ค.ศ. 1973
โครเอเชียคว้าแชมป์สมัยที่ 3 หลังจากเอาชนะอิตาลี
การคัดเลือก.
จากทีมที่ผ่านเข้ารอบ มี 14 ทีมที่มาจากปี ค.ศ. 2023 โรมาเนียผ่านเข้ารอบเป็นครั้งแรกในรอบ 11 ปี ในขณะที่บราซิลผ่านเข้ารอบหลังจากถอนตัวจากปี ค.ศ. 2023 มีเพียงแคนาดาและอาร์เจนตินาที่ไม่ผ่านเข้ารอบในการแข่งขันครั้งนี้ แต่เข้ารอบในปี ค.ศ. 2023
<section begin=Q/>
<section end=Q/>
การจับฉลาก.
การจับสลากจัดขึ้นในวันที่ 7 พฤศจิกายน ค.ศ. 2023
วุฒิสภาไทย ชุดที่ 9

สมาชิกวุฒิสภาไทย ชุดที่ 9 (14 เมษายน พ.ศ. 2549 – 19 กันยายน พ.ศ. 2549) เป็นสมาชิกชุดที่สองที่มาจากการเลือกตั้งโดยตรงจากประชาชน โดยมีการเลือกตั้งสมาชิกวุฒิสภาไทยเป็นการทั่วไป พ.ศ. 2549 เมื่อวันที่ 14 เมษายน พ.ศ. 2549 ประกอบด้วยสมาชิกซึ่งราษฎรเลือกตั้ง จำนวน 200 คน ตามบทเฉพาะกาล มาตรา 315 วรรคห้า (1) ของรัฐธรรมนูญแห่งราชอาณาจักรไทย พุทธศักราช 2540 
ดังนั้น สมาชิกภาพของสมาชิกวุฒิสภาชุดนี้จึงเริ่มนับตั้งแต่วันที่ 14 เมษายน พ.ศ. 2549 เป็นต้นมา และสิ้นสุดสมาชิกภาพในวันที่ 19 กันยายน พ.ศ. 2549 อนึ่งคณะกรรมการการเลือกตั้ง (ประเทศไทย)ได้รับรองผลการเลือกตั้งเพียง 180 คนอีก 20 คนอยู่ระหว่างพิจารณาเนื่องจากมีการร้องเรียนผลการเลือกตั้ง ต่อมาเกิดเหตุรัฐประหารในประเทศไทย พ.ศ. 2549 เสียก่อน สมาชิกวุฒิสภาชุดนี้จึงมีเพียง 180 ราย
สมาชิกวุฒิสภา.
กรุงเทพมหานคร.
มีรายนามดังนี้
ภาคตะวันตก.
จำนวนสมาชิกวุฒิสภา 200 คน
จำนวนผู้สมัคร 1,477 คน
ชมรมขนหัวลุก (รายการโทรทัศน์)

ชมรมขนหัวลุก เป็นรายการโทรทัศน์ประเภทปกิณกะทอล์กโชว์เกี่ยวกับเรื่องราวสยองขวัญ ผลิตรายการโดย บริษัท เวิร์คพอยท์ เอ็นเทอร์เทนเมนท์ จำกัด เริ่มออกอากาศครั้งแรกเมื่อวันที่ 10 กุมภาพันธ์ พ.ศ. 2538 ทางสถานีวิทยุโทรทัศน์กองทัพบก จนถึงเทปสุดท้ายเมื่อวันที่ 26 กันยายน พ.ศ. 2540
ต่อมาใน พ.ศ. 2545 ได้นำกลับมาอีกครั้งในฉากใหม่และชื่อใหม่ในชื่อ ชมรมขนหัวลุก I-GHOST ออกอากาศครั้งแรกเมื่อวันที่ 5 ตุลาคม พ.ศ. 2545 ออกอากาศทางสถานีโทรทัศน์ไอทีวี และออกอากาศครั้งสุดท้ายเมื่อวันที่ 29 มีนาคม พ.ศ. 2546
คำโปรย.
คำโปรยของรายการนั้นจะใช้ 2 ประโยคในการเกริ่นก่อนเข้ารายการ โดยเริ่มใช้ครั้งแรกเมื่อวันที่ 24 กุมภาพันธ์ พ.ศ. 2538 และเปลี่ยนคำโปรยใหม่ในช่วง พ.ศ. 2539 คำโปรยแบบที่ 1
"เรากำลังจะพาคุณ..ท้าทาย..จินตนาการ..ความเชื่อ...ที่คุณอยากจะปฏิเสธ...แต่ไม่กล้า..!" ชมรมขนหัวลุก เรื่องจริงที่รอการพิสูจน์
คำโปรยแบบที่ 2
"เรียนเชิญร่วมท้าทายจินตนาการและความเชื่อที่คุณอยากจะปฏิเสธ แต่...ไม่กล้า!.." "ชมรมขนหัวลุก เรื่องจริงที่รอการพิสูจน์"
ผู้ดำเนินรายการ.
พิธีกรรับเชิญ.
ในบางสัปดาห์จะมีพิธีกรรับเชิญมาร่วมรายการและร่วมพิสูจน์เรื่องราวของความเชื่อตามสถานที่ต่าง ๆ ในประเทศไทย หรือในบางสัปดาห์จะมาเป็นทีมปฏิบัติการในการแกล้งพิธีกรและแขกรับเชิญในรายการ
ช่วงต่าง ๆ ของรายการ.
รายการชมรมขนหัวลุกได้แบ่งออกเป็น 3 ช่วงหลัก ๆ ดังนี้
ช่วงที่ 1 | จับเข่าเขย่าขวัญ.
ในช่วงนี้จะมีบุคคลในหลากหลายวงการมาร่วมพูดคุยและเล่าเรื่องประสบการณ์สยองขวัญที่ตนเองพบเจอมา โดยจะมาร่วมรายการสัปดาห์ละ 2 คน (ทางรายการจะเรียกว่า "สมาชิกชมรม" และต่อท้ายด้วยลำดับเลข 3 หลัก) แต่ในบางสัปดาห์จะมีผู้ร่วมรายการมากกว่า 2 คน และในบางสัปดาห์จะมีการออกไปถ่ายรายการนอกสถานที่ต่าง ๆ รวมถึงทีมงานจะมีการแกล้งพิธีกรและแขกรับเชิญในรูปแบบต่าง ๆ สำหรับสมาชิกชมรมที่เคยมาร่วมรายการมี ดังนี้
ช่วงที่ 2 | ละครเขย่าขวัญ.
ในช่วงนี้จะเป็นเรื่องราวประสบการณ์สยองขวัญจากผู้ชมทางบ้านที่เขียนจดหมายเข้ามาในรายการ และนำมาทำในรูปแบบละคร โดยมีความยาว 20-25 นาทีโดยประมาณ แต่ในช่วงปลายเดือนมีนาคมคาบเกี่ยวต้นเดือนเมษายน ละครจะมีความยาว 40-45 นาทีโดยประมาณ และจัดในรูปแบบเทปพิเศษ ในชื่อ "มหกรรมขนหัวลุก" โดยจะเป็นเรื่องราวที่เกิดขึ้นจากจินตนาการหรือประสบการณ์จริงของบุคคลนั้น ๆ และนำมาทำในรูปแบบละครจบในตอน และเรื่องใดที่ถูกนำมาสร้างเป็นละครพร้อมออกอากาศ จะได้รับแหวนชมรมฯ 1 วงจากทางรายการ ต่อมาในยุค ชมรมขนหัวลุก I-GHOST นั้น ละครจะมีความยาว 10-25 นาทีโดยประมาณ ขึ้นอยู่กับเนื้อหาในแต่ละตอนที่นำเสนอออกมา
รายชื่อตอนในช่วงละครเขย่าขวัญ.
ปี 2539.
ในบางสัปดาห์นั้นจะเป็นการนำเสนอละครสลับกับสกู๊ปพิเศษ
ปี 2540.
ในระยะแรกนั้นจะเป็นการนำเสนอละครสลับกับสกู๊ปพิเศษในบางสัปดาห์ และในเดือนพฤษภาคมเป็นต้นมา จะเป็นการนำเสนอสกู๊ปพิเศษแทนละครขนหัวตั้งจากทางบ้าน
ช่วงที่ 3 | ปิดรายการ.
ในช่วงนี้จะเป็นช่วงที่สรุปเรื่องราวทั้งหมดตลอดทั้งรายการ รวมทั้งมีการให้ข้อคิดสอนใจเพื่อให้ใช้ชีวิตอย่างมีความสุข
ชมรมขนหัวลุก

ชมรมขนหัวลุก อาจหมายถึง
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
จักรพรรดินีเซี่ยวหมินร่าง

จักรพรรดินีเซี่ยวหมินร่าง  หรือ หม่าหวงโฮ่ว (ค.ศ. 1378 - ค.ศ. 1402) เป็นจักรพรรดินีในจักรพรรดิเจี้ยนเหวินแห่งราชวงศ์หมิง
พระราชประวัติ.
พระชนม์ชีพ.
รัชศกหงอู่ปีที่ 28 (ค.ศ. 1395) จักรพรรดิหมิงไท่จู่สถาปนาท่านหญิงหม่าเป็น "หวงไท่ซุนเฟย (皇太孙妃)" ดำรงพระเกียรติยศฐานะพระวรชายาในสมเด็จพระยุพราช เจ้าชายพระราชนัดดา
รัชศกหงอู่ปีที่ 29 (ค.ศ. 1396) เดือน 10 มีประสูติการพระราชโอรสพระองค์แรก "เหอเจียนหวงไท่จื่อจูเหวินขุย (和简皇太子朱文奎)"
รัชศกเจี้ยนเหวินปีที่ 1 (ค.ศ. 1399) เดือน 2 เมื่อจักรพรรดิหมิงฮุ่ยจงเสด็จเถลิงถวัลยราชสมบัติเป็นสมเด็จพระจักรพรรดิ รัชกาลที่ 2 สถาปนา "พระวรชายาหม่า" เป็น "จักรพรรดินี"
รัชศกเจี้ยนเหวินปีที่ 3 (ค.ศ. 1401) มีพระประสูติการพระราชโอรสพระองค์ที่ 2 "รุ่ยฮ่วยอ๋องจูเหวินกุย (润怀王朱文圭)"
รัชศกเจี้ยนเหวินปีที่ 4 (ค.ศ. 1402) จักรพรรดิหมิงเฉิงจู่นำทัพก่อการชิงราชสมบัติ ในระหว่างสงครามจักรพรรดินีเซี่ยวหมินร่างเสด็จสวรรคตในกองเพลิง
รัชศกฉงเจินปีที่ 17 (ค.ศ. 1644) เมื่อจักรพรรดิหมิงอันจงเสด็จเถลิงถวัลยราชสมบัติเป็นจักรพรรดิแห่งราชวงศ์หมิงใต้ เฉลิมพระสมัญญานาม "หม่าหวงโฮ่ว" ตามประกาศว่า "เซี่ยวหมินเหวินเจินเจ๋อรุ่ยซู่เลี่ยเซียงเทียนปี้เชิ่งร่างหวงโฮ่ว (孝愍温贞哲睿肃烈襄天弼圣让皇后)"
ข้อมูลอ้างอิง.
<templatestyles src="Reflist/styles.css" />
รายการข้อมติคณะมนตรีความมั่นคงแห่งสหประชาชาติ

หน้านี้คือ รายการข้อมติคณะมนตรีความมั่นคงแห่งสหประชาชาติ เป็นข้อมติสหประชาชาติที่สมาชิกคณะมนตรีความมั่นคง (UNSC) จำนวน 15 ชาติให้การรับรอง เป็นหน่วยงานของสหประชาชาติ (UN) ที่มี "ความรับผิดชอบหลักในการรักษาสันติภาพและความมั่นคงระหว่างประเทศ"
ข้อมติแบ่งตามหมายเลข.
ข้อมติทั้งหมดจะรวมอยู่ในรายการตามลำดับเวลาเหล่านี้
ข้อมติแบ่งตามปี.
ลิงก์เหล่านี้ตรงไปยังปี (หรือด้านล่างสุดของหน้า) ในรายการใดรายการหนึ่งในส่วน ข้อมติแบ่งตามหมายเลข บางปียังคงมีรายการต่อเนื่องอยู่ในรายการถัดไป#เปลี่ยนทาง 
<templatestyles src="Div col/styles.css"/>
ข้อมติแบ่งตามหัวข้อ.
รายการเหล่านี้คือข้อมติเกี่ยวกับหัวข้อเดียวกัน สามารถดูหัวข้อเพิ่มเติมใน แต่จะแสดงเฉพาะลิงก์ไปยังมติพร้อมบทความของตนเอง 
ข้อมติที่ถูกคัดค้าน.
ข้อมติที่ถูกคัดค้านจะไม่ถูกนำมาใช้ ดังนั้นจึงไม่รวมอยู่ในรายการก่อนหน้านี้
เตาฟิก รซมัน

เตาฟิก รซมัน (8 กันยายน ค.ศ. 1999 –) เป็นผู้แก้ไขวิกิพีเดียชาวมาเลเซีย ซึ่งใน ค.ศ. 2023 เขาได้รับเลือกให้เป็นชาววิกิมีเดียแห่งปีโดยจิมมี เวลส์ ผู้ร่วมก่อตั้งวิกิพีเดีย ในงานวิกิเมเนียประจำ ค.ศ. 2023
ชีวิตในวัยเด็ก.
เตาฟิก รซมัน เกิดวันที่ 8 กันยายน ค.ศ. 1999 โดยพ่อของเขาเป็นครู
การแก้ไขวิกิพีเดียครั้งแรกของเขาคือเมื่ออายุ 8 ขวบ เมื่อเขาสังเกตเห็นข้อมูลเกี่ยวกับอาจารย์ใหญ่ที่โรงเรียนประถมศึกษาเซนต์แมรีส์ทาวน์ในรัฐซาบะฮ์ ซึ่งเป็นโรงเรียนของเขานั้นล้าสมัย
ร็อบ คอนเวย์

รอเบิร์ต โธมัส คอนเวย์ จูเนียร์ (Robert Thomas Conway Jr.; 28 พฤศจิกายน ค.ศ. 1974) เป็นนักมวยปล้ำอาชีพชาวอเมริกันที่รู้จักดีที่สุดจากผลงานของเขากับ World Wrestling Entertainment (WWE) เขายังเป็นที่รู้จักจากผลงานกับ National Wrestling Alliance (NWA) ซึ่งเขาเป็นอดีตแชมป์โลกรุ่นเฮฟวี่เวต NWA 2 สมัย
นอกจากนี้เขายังเป็นแชมป์แท็กทีม 7 สมัย โดยเป็นโลกแชมป์แท็กทีม 3 สมัยร่วมกับ Sylvain Grenier ซึ่งเป็นส่วนหนึ่งของ La Resistance ใน WWE และแชมป์โลกแท็กทีม NWA 4 สมัย 1 สมัยโดยเป็นส่วนหนึ่งของ The IronGodz ร่วมกับ Jax Dane และ สามครั้งโดยเป็นส่วนหนึ่งของ The Iron Empire กับ Matt Riviera ใน NWA ปัจจุบันเขาเป็นนักมวยปล้ำเพียงคนเดียวที่ได้แชมป์ NWA World Heavyweight และ NWA World Tag Team Championships พร้อมกัน
ซิลเวน เกรเนียร์

ซิลเวน เกรเนียร์ (Sylvain Grenier; 26 มีนาคม ค.ศ. 1977) เป็นพิธีกรรายการโทรทัศน์และนักมวยปล้ำอาชีพที่เกษียณอายุชาวแคนาดา เขาเป็นที่รู้จักดีที่สุดจากการปล้ำใน World Wrestling Entertainment (WWE)
เขาเป็นที่รู้จักดีที่สุดจากการเล่นมวยปล้ำให้กับ WWE ระหว่างปี 2002 ถึง 2007 ซึ่งเขาเป็นส่วนหนึ่งของ La Résistance และเป็นแชมป์โลกแท็กทีม 4 สมัย (ครั้งหนึ่งกับ René Duprée และสามครั้งกับ Rob Conway) หลังจากที่เขาได้รับการปล่อยตัวจาก WWE เขาก็ได้เป็นผู้บรรยายภาษาฝรั่งเศสให้กับ Total Nonstop Action Wrestling (TNA) หรือ Impact! เป็นเวลาหลายปีและยังคงปล้ำในสมาคมอิสระของควิเบกต่อมา
นุนซิโอ

เจมส์ มาริตาโต (เกิด 12 มีนาคม 1972) เป็นนักมวยปล้ำอาชีพชาวอเมริกันที่รู้จักจากผลงานใน Extreme Championship Wrestling (ECW) และ World Wrestling Entertainment (WWE) ภายใต้ชื่อ ลิตเติล กุยโด และ นุนซิโอ เขาเป็นนักฟุตบอลระดับไฮสคูลและนักมวยปล้ำสมัครเล่น เขาฝึกร่วมกับบิลลี โรบินสัน โดยเปิดตัวอาชีพครั้งแรกในช่วงต้นยุค 90 เขาเข้าร่วม Eastern Championship Wrestling ในตอนแรกในฐานะผู้มีความสามารถพิเศษ เช่นเดียวกับสมาคมนานาชาติ UWF ต่อมาเขากลับมาที่ ECW (ปัจจุบันคือ Extreme Championship Wrestling) โดยได้รับกิมมิคของ "Little Guido" ซึ่งเป็นส่วนหนึ่งของกลุ่ม Full Blooded Italians (F.B.I) เขาจะอยู่กับสมาคมจนปิดตัวลงในเดือนมกราคม 2001
หลังจากที่ ECW ปิดตัวลง ก็ทำงานในสมาคมอิสระก่อนที่เขาจะเซ็นสัญญากับ WWE ในปี 2002 เป็นส่วนหนึ่งของลีกกครุยเซอร์เวตจนกระทั่งถูกยุบในปี 2007 รวมถึงเวอร์ชันใหม่ของกลุ่ม F.B.I เขาจะมีส่วนร่วมในศึก ECW One Night Stand รวมถึงการเปิดตัวแฟรนไชส์อีกครั้งในฐานะแบรนด์ที่สามก่อนที่จะออกจาก WWE และกลับสู่สมาคมอิสระ
คิด แคช

เดวิด ไทเลอร์ แคช (เกิด 31 กรกฎาคม 1969) เป็นที่รู้จักกันดีในชื่อ คิด แคช เป็นนักศิลปะการต่อสู้แบบผสมชาวอเมริกันและนักมวยปล้ำอาชีพที่เกษียณแล้ว เป็นที่รู้จักเป็นอย่างดีจากการปล้ำใน Extreme Championship Wrestling (ECW), Total Nonstop Action Wrestling (TNA) และ เวิลด์ เรสต์ลิง เอนเตอร์เทนเมนต์ (WWE)
ชัก พาลัมโบ

ชาลส์ รอนัลด์ พาลัมโบ (Charles Ronald Palumbo; 15 มิถุนายน 1971) เป็นนักมวยปล้ำอาชีพชาวอเมริกันที่รู้จักดีที่สุดจากการปรากฏตัวใน World Championship Wrestling และ World Wrestling Federation/Entertainment (WWE) ในช่วงปลายทศวรรษ 1990 และ 2000 ซึ่งเขาเป็นแชมป์ WCW World Tag Team Championship และ WWF/E World Tag Team Championship เขาดำเนินรายการซีรีส์ Discovery Channel Lords of the Car Hoards และ "Rusted Development"
บูล บิวแคแนน

แบร์รี บิวแคแนน (เกิด 15 มกราคม 1968) เป็นนักมวยปล้ำอาชีพชาวอเมริกันที่รู้จักดีที่สุดจากการปรากฏตัวร่วมกับ World Wrestling Federation / Entertainment (WWF/WWE) ภายใต้ชื่อสังเวียน Recon, Bull Buchanan และ B² และจากการปรากฏตัวร่วมกับ All Japan Pro Wrestling (AJPW) และ Pro Wrestling Noah (NOAH) ในบท Buchanan โดยพื้นฐานแล้วเป็นนักมวยปล้ำแท็กทีม อดีตแชมป์แท็กทีม WWF, แชมป์แท็กทีมออลเอเชีย, แชมป์แท็กทีม GHC และแชมป์แท็กทีม USWA
อำเภอศ็อดดามิยะตุลมิฏลาอ์

อำเภอศ็อดดามิยะตุลมิฏลาอ์  เป็นอำเภอในเขตผู้ว่าการบัสราในระหว่างการบุกครองคูเวตของอิรัก ประกาศจัดตั้งเขตเมื่อวันที่ 28 สิงหาคม ค.ศ. 1990 โดยชื่อของอำเภอนี้ได้ถุกตั้งขึ้นมีวัตถุประสงค์เพื่อเป็นเกียรติแก่ประธานาธิบดีซัดดัม ฮุสเซน แห่งอิรัก ขณะที่พื้นที่อื่นๆ ของคูเวตถูกผนวกเป็นเขตผู้ว่าการที่ 19 ของอิรัก ส่วนทางตอนเหนือของคูเวตถูกผนวกเป็นอำเภอศ็อดดามิยะตุลมิฏลาอ์ โดยเป็นส่วนหนึ่งของเขตผู้ว่าการบัสรา
อำเภอนี้มีพื้นที่ประมาณ 7,000 ตารางกิโลเมตร (2,700 ตารางไมล์) ประกอบด้วยเกาะวาร์บาห์ เกาะบูบิยัน พื้นที่รอบๆ อับดาลี แหล่งน้ำมันเราธาเทน แหล่งน้ำมันซาบริยา แหล่งน้ำมันรัทกา และแหล่งน้ำมันรูไมลา นอกเหนือจากแหล่งน้ำมันแล้ว อำเภอนี้ยังเป็นแหล่งน้ำใต้ดินส่วนใหญ่ของคูเวตอีกด้วย โดยสื่อของอิรักประกาศว่าเมืองใหม่ซึ่งมีชื่อว่าจะถูกสร้างขึ้นในอำเภอนี้
ในขณะนั้น มีการคาดเดาว่าอำเภอศ็อดดามิยะตุลมิฏลาอ์ในเขตผู้ว่าการบาสราห์ควรจะเป็นดินแดนเขตผู้ว่าการคูเวตหรือไม่ บ่งชี้ว่าอิรักอาจพร้อมที่จะล่าถอยจากส่วนที่เหลือของคูเวตแต่ยังคงรักษาพื้นที่ทางตอนเหนือไว้
รายการข้อมติคณะมนตรีความมั่นคงแห่งสหประชาชาติที่ 2101 ถึง 2200

นี่คือหน้าของ รายการข้อมติคณะมนตรีความมั่นคงแห่งสหประชาชาติที่ 2101 ถึง 2200 รับรองระหว่างวันที่ 25 เมษายน พ.ศ. 2556 ถึง 12 กุมภาพันธ์ พ.ศ. 2558
<templatestyles src="TOC top/styles.css"/>
<templatestyles src="Hlist/styles.css"/>* 2556* 2557* 2558
พีระมิดแห่งเจดเอฟเร

พีระมิดแห่งเจดเอฟเร เป็นพีระมิดที่ตั้งอยู่เหนือสุดของอียิปต์ เชื่อกันว่าโปรดให้สร้างขึ้นโดยฟาโรห์เจดเอฟเร ซึ่งเป็นพระราชโอรสและผู้สืบทอดพระราชบัลลังก์ต่อจากฟาโรห์คูฟู ปัจจุบันประกอบด้วยซากปรักหักพังส่วนใหญ่ที่อะบู เราะวัชในอียิปต์ รายงานการขุดค้นบริเวณพีระมิดถูกตีพิมพ์ในปี ค.ศ. 2011
ด้านทฤษฎี.
แม้ว่านักไอยคุปต์วิทยาบางคนในช่วงไม่กี่ทศวรรษที่ผ่านมาจะนำเสนอในประเด็นอื่น ๆ แต่การขุดค้นที่อะบู เราะวัชเมื่อเร็ว ๆ นี้ดำเนินการโดย ดร.มีแชล โบด์ จากพิพิธภัณฑ์ลูฟวร์ในปารีส เสนอความเห็นที่ว่าจริง ๆ แล้วพีระมิดดังกล่าวสร้างเสร็จไปแล้วกว่าครึ่งแล้ว อย่างไรก็ตาม หากสร้างเสร็จ คาดว่าน่าจะมีขนาดพอ ๆ กับพีระมิดแห่งเมนคาอูเร ซึ่งเป็นพีระมิดที่ใหญ่เป็นอันดับสามของกลุ่มพีระมิดแห่งกิซา เชื่อกันว่าเดิมทีเป็นพีระมิดที่สวยงามที่สุด โดยมีภายนอกเป็นหินแกรนิตนำเข้าขัดเงา หินปูน และสวมยอดด้วยมงกุฎพีระมิดขนาดใหญ่ เชื่อกันว่าด้วยเหตุนี้พีระมิดที่สร้างแล้วเสร็จจึงถูกรื้อถอนออกส่วนใหญ่ในช่วงจักรวรรดิโรมัน เพื่อสร้างโครงการก่อสร้างของตนเองหลังจากการพิชิตอียิปต์โดยจักรพรรดิโรมันออกุสตุส ชื่อโบราณของพีระมิดคือ "ท้องฟ้าเต็มไปด้วยดวงดาวแห่งเจดเอฟเร" การทำลายพีระมิดเริ่มต้นเมื่อสิ้นสุดช่วงสมัยราชอาณาจักรใหม่อย่างช้าที่สุด และทำลายมากเป็นพิเศษในช่วงยุคโรมันและช่วงต้นของช่วงคริสตศาสนาในอียิปต์เมื่อมีการสร้างอารามคอปติกในวาดิ การินที่อยู่ใกล้เคียง ยิ่งไปกว่านั้น ได้รับการพิสูจน์แล้วว่าในช่วงปลายคริสตศตวรรษที่ 19 ยังมีการลากหินออกไปในอัตราอูฐสามร้อยตัวต่อวัน
คำอธิบาย.
พีระมิดแห่งเจดเอฟเรมีรูปแบบทางสถาปัตยกรรมที่แตกต่างจากพีระมิดรุ่นก่อน ๆ ตรงที่ห้องต่าง ๆ จะอยู่ใต้พีระมิดแทนที่จะเป็นด้านใน พีระมิดถูกสร้างขึ้นเหนือเนินดินธรรมชาติ และห้องต่าง ๆ ถูกสร้างขึ้นโดยใช้วิธี "หลุมและทางลาด" ซึ่งก่อนหน้านี้เคยใช้กับสุสานมาสตาบาบางแห่ง โดยที่ขุดหลุมขนาด 21 ม. x 9 ม. และลึก 20 ม. ในเนินธรรมชาติ ทางลาดถูกสร้างขึ้นที่มุม 22°35' และห้องและทางเข้าถูกสร้างขึ้นภายในหลุมและบนทางลาด เมื่อ 'ห้องด้านใน' เสร็จสิ้น หลุมและทางลาดก็ถูกถมให้เต็ม และสร้างพีระมิดไว้ด้านบน ซึ่งช่วยให้สามารถสร้างห้องต่าง ๆ ได้โดยไม่ต้องขุดอุโมงค์ และหลีกเลี่ยงความยุ่งยากทางโครงสร้างของการสร้างห้องต่าง ๆ ภายในตัวพีระมิดเอง นอกจากนี้ยังหวนกลับไปใช้รูปแบบการก่อสร้างแบบเดิมด้วยการสร้างกำแพงล้อมรอบสี่เหลี่ยมโดยวางแนวเหนือ-ใต้ คล้ายกับพีระมิดแห่งดโจเซอร์และเซเคมเคต 
พีระมิดและวิหารพระอาทิตย์หลายแห่งถูกสร้างขึ้นเหนือเนินดินธรรมชาติ การใช้วิธีนี้อาจเป็นวิธีหนึ่งในการลดระยะเวลาการทำงานจริงที่ต้องการ ถึงแม้ว่าเนินดินอาจจะเป็นสัญลักษณ์ของเนินดึกดำบรรพ์แห่งตำนานการสร้างของชาวอียิปต์ก็ตาม
พีระมิดแห่งเวเซร์คาเอฟ

กลุ่มพีระมิดแห่งเวเซร์คาเอฟ สร้างขึ้นเมื่อราว 2,490 ปีก่อนคริสต์ศักราช สำหรับฝังพระบรมศพของฟาโรห์เวเซร์คาเอฟ (ทรงครองราชย์ระหว่าง 2,494–2,487 ปีก่อนคริสต์ศักราช) ซึ่งทรงเป็นผู้สถาปนาราชวงศ์ที่ห้าแห่งอียิปต์ขึ้น (ราวประมาณ 2,494–2,345 ปีก่อนคริสต์ศักราช) โดยตั้งอยู่ในทุ่งพีระมิดที่ซักกอเราะฮ์ ทางตะวันออกเฉียงเหนือของพีระมิดขั้นบันไดแห่งโจเซอร์ (ทรงครองราชย์ราวประมาณ 2670 ปีก่อนคริสต์ศักราช) พีระมิดแห่งนี้สร้างขึ้นด้วยหินประดับและมีแกนเป็นเศษหิน ปัจจุบันพังทลายลงและมีลักษณะคล้ายเนินทรงกรวยในผืนทรายของซักกอเราะฮ์ ด้วยเหตุนี้ จึงเป็นที่รู้จักในท้องถิ่นว่า "อัล-ฮารัม อัล-มาฮาร์บิช" แปลว่า "กองหิน" และได้รับการยอมรับว่าเป็นพีระมิดหลวงโดยนักโบราณคดีชาวตะวันตกในช่วงคริสต์ศตวรรษที่ 19
พีระมิดแห่งเวเซร์คาเอฟ เป็นส่วนหนึ่งของห้องเก็บศพขนาดใหญ่ซึ่งประกอบด้วยวิหารเก็บศพ ห้องสวดมนต์ และพีระมิดสำหรับการบูชาพระองค์ ตลอดจนพีระมิดและห้องเก็บศพที่แยกจากกันสำหรับพระมเหสีของพระองค์พระนามว่า เนเฟอร์เฮเทปเอสวิหารเก็บศพและพีระมิดสำหรับการบูชาของพระองค์ ในปัจจุบันถูกทำลายโดยสิ้นเชิงและยากต่อการระบุ พีระมิดของพระมเหสีนั้นกลายเป็นเพียงกองซากปรักหักพัง โดยมีห้องเก็บศพที่ถูกโจรขโมยหินเปิดออก
กลุ่มสิ่งปลูกสร้างแห่งนี้นั้นแตกต่างอย่างเห็นได้ชัดจากที่สร้างขึ้นในช่วงสมัยราชวงศ์ที่สี่ (ราวประมาณ 2,613–2,494 ปีก่อนคริสต์ศักราช) ในเรื่องขนาด สถาปัตยกรรม และที่ตั้ง โดยตั้งอยู่ที่ซักกอเราะฮ์แทนที่จะเป็นที่ราบสูงกีซา ด้วยเหตุนี้ กลุ่มพีระมิดของเวเซร์คาเอฟจึงอาจจะเป็นการแสดงออกถึงการเปลี่ยนแปลงอย่างลึกซึ้งในอุดมการณ์ของการเป็นกษัตริย์ที่เกิดขึ้นระหว่างราชวงศ์ที่สี่และห้า การเปลี่ยนแปลงที่อาจเริ่มต้นขึ้นในรัชสมัยของฟาโรห์เชปเซสคาฟ ซึ่งน่าจะทรงเป็นผู้ปกครองก่อนหน้านั้นของพระองค์ กว่า 1,200 ปีหลังการก่อสร้าง กลุ่มพีระมิดนี้ได้รับการโปรดให้ทำการบูรณะโดยฟาโรห์รามเสสที่ 2 ในช่วงต่อมาของช่วงสมัยปลายแห่งอียิปต์โบราณ (664–525 ปีก่อนคริสต์ศักราช) สถานที่แห่งนี้ถูกใช้เป็นสุสาน
มิสเตอร์โกลบอลไทยแลนด์ 2023

มิสเตอร์โกลบอลไทยแลนด์ 2023 ถือได้ว่าเป็นการประกวด ที่ถูกจัดขึ้นเป็นครั้งที่ 4 เมื่อวันที่ 3 พฤศจิกายน 2566 เพื่อเป็นตัวแทนประเทศไทยไปประกวด มิสเตอร์โกลบอล 2023 ผู้ชนะเลิศในปีนี้ได้แก่ ปาฏิหาริย์ เพ็งสุข มิสเตอร์โกลบอลไทยแลนด์ 2023
มิสเตอร์โกลบอลไทยแลนด์ 2024

มิสเตอร์โกลบอลไทยแลนด์ 2024 เป็นการประกวดมิสเตอร์โกลบอลไทยแลนด์ครั้งที่ 5 ณ เอ็มซีซีฮอลล์ ชั้น 4 เดอะมอลล์ไลฟ์สโตรงามวงศ์วาน นนทบุรี ผู้ที่ชนะการประกวดจะได้เป็ตัวแทนประเทศไทยเข้าร่วมประกวดมิสเตอร์โกลบอล 2024
เขตอินาเงะ

เขตอินาเงะ  เป็นหนึ่งในหกเขตของนครชิบะในจังหวัดชิบะ ประเทศญี่ปุ่น ณ วันที่ 1 เมษายน ค.ศ. 2024 เขตนี้มีจำนวนประชากรประมาณ 160,008 คน มีความหนาแน่นของประชากร 7,540 คนต่อตารางกิโลเมตร มีขนาดพื้นที่ทั้งสิ้น 
ภูมิศาสตร์.
เขตอินาเงะตั้งอยู่บนพื้นที่ตอนใน ทางตะวันตกเฉียงเหนือของนครชิบะ มีลักษณะเป็นพื้นที่ราบและมีความเป็นเมืองสูง ประกอบด้วยเขตที่อยู่อาศัยผสมกับเขตอุตสาหกรรม
ประวัติศาสตร์.
พื้นที่ของเขตอินาเงะในปัจจุบันมีการตั้งถิ่นฐานมาตั้งแต่สมัยโบราณ โดยมีศาลเจ้าอินาเงะเซ็งเง็ง  ซึ่งมีอายุมาตั้งแต่คริสต์ศตวรรษที่ 9
ในสมัยใหม่ เมื่อ ค.ศ. 1889 พื้นที่ที่เป็นเขตอินาเงะ ขณะนั้นประกอบด้วยหมู่บ้านสึงะ, เคมิงาวะ, โคเตงาวะ และบางส่วนของเมืองชิบะ หมู่บ้านเคมิงาวะได้รับการยกฐานะเป็นเมืองเมื่อ ค.ศ. 1891 ต่อมาเมืองชิบะได้รับการยกฐานะเป็นนครเมื่อ ค.ศ. 1921 นครชิบะผนวกรวมหมู่บ้านสึงะและเมืองเคมิงาวะเข้ามาเป็นส่วนหนึ่งเมื่อ ค.ศ. 1937 และผนวกหมู่บ้านโคเตงาวะเมื่อ ค.ศ. 1954
อินาเงะเดิมมีพื้นที่ติดกับอ่าวโตเกียว และเนื่องจากตั้งอยู่ใกล้กับโตเกียว จึงเป็นสถานที่ท่องเที่ยวยอดนิยมในการว่ายน้ำและขุดหอย มีการสร้างกระท่อมชายหาดจำนวนมากตามแนวชายฝั่งอ่าวโตเกียว เขตนี้กลายเป็นพื้นที่ที่ไม่มีทางออกสู่ทะเลนับตั้งแต่ ค.ศ. 1961 หลังจากโครงการถมทะเลตามแนวชายฝั่งอ่าวโตเกียวในจังหวัดชิบะแล้วเสร็จ ในฐานะที่เป็นส่วนหนึ่งของการพัฒนาเมืองชิบะ เขตที่อยู่อาศัยที่วางแผนไว้หลายแห่งได้ถูกสร้างขึ้นในอินาเงะหลังสงครามโลกครั้งที่สอง อันเนื่องมาจากการพัฒนาเส้นทางรถไฟสายโซบุของบริษัทรถไฟญี่ปุ่นตะวันออก และรถไฟฟ้าเคเซ สายชิบะ และหลังจากนั้นเขตที่อยู่อาศัยก็ถูกพัฒนาเพิ่มขึ้นเรื่อย ๆ
ด้วยการที่นครชิบะได้รับการยกฐานะเป็นนครใหญ่ที่รัฐกำหนด ทำให้นครชิบะมีอำนาจในการบริหารมากขึ้นซึ่งได้รับจากจังหวัดชิบะและรัฐบาลกลาง เขตอินาเงะจึงจัดตั้งขึ้นในวันที่ 1 เมษายน ค.ศ. 1992 ในฐานะเขตหนึ่งของนครชิบะ
เศรษฐกิจ.
เขตอินาเงะโดยส่วนใหญ่เป็นศูนย์กลางการค้าของภูมิภาคและชุมชนที่อยู่อาศัยของผู้ที่ทำงานในใจกลางเมืองชิบะและโตเกียว ทางตอนเหนือของเขตเป็นที่ตั้งของสวนอุตสาหกรรมไนริกุ 
การขนส่ง.
รถโดยสารประจำทาง.
มีรถโดยสารสาธารณะต่อไปนี้ให้บริการในเขตอินาเงะ
การศึกษา.
เขตอินาเงะเป็นที่ตั้งของวิทยาเขตหลักของมหาวิทยาลัยชิบะ นอกจากนี้มหาวิทยาลัยเคไอและมหาวิทยาลัยชิบะเคไซก็ตั้งอยู่ในเขตนี้เช่นกัน
โรงเรียนประถมศึกษาและมัธยมศึกษาตอนต้นอยู่ในสังกัดคณะกรรมการการศึกษาเทศบาลนครชิบะ 
โรงเรียนมัธยมศึกษาตอนต้นของเทศบาลนครชิบะ
<templatestyles src="Div col/styles.css"/>
โรงเรียนประถมศึกษาของเทศบาลนครชิบะ
<templatestyles src="Div col/styles.css"/>
เทศกาล.
เทศกาลของศาลเจ้าอินาเงะเซ็งเง็งจัดขึ้นในวันที่ 15 กรกฎาคมของทุกปี จะมีการเต้นรำแบบชินโตที่เรียกว่า คางูระ ซึ่งได้รับการกำหนดให้เป็นสมบัติที่จับต้องไม่ได้ของจังหวัดชิบะ
เสี้ยวชีวิต

สไลซ์ ออฟ ไลฟ์หรือเสี้ยวชีวิต หรืออีกนัยหนึ่งคือชีวิตประจำวัน หมายถึงการสร้างภาพหรือความบันเทิงที่เน้นในประสบการณ์ที่ธรรมดาในศิลปะและความบันเทิง ในการแสดงละคร อาทิการเลียนแบบธรรมชาติ ในภาษาวรรณกรรม เป็นเทคนิคการเล่าเรื่องที่มีลำดับเหตุการณ์ และมักจะมีการจบที่ไม่แน่นอน
อนิเมะและมังงะ.
ในอนิเมะและมังงะเป็นเรื่องราวที่ไม่มีองค์ประกอบแห่งความน่าจะเป็น ซึ่งเกิดขึ้นในสถานการณ์ที่รู้จัก โดยสถานที่ประจำวันที่บ่งบอก เช่น โรงเรียนมัธยมในชุมชน และเน้นไปที่ความสัมพันธ์ระหว่างมนุษย์ซึ่งมักเป็นความสัมพันธ์ที่มีลักษณะโรแมนติก ประเภทนี้ให้ความสำคัญกับ การสร้างความผูกพันทางอารมณ์กับตัวละคร ความนิยมของอนิเมะแนวนี้ เริ่มเพิ่มขึ้นในช่วงกลางของทศวรรษ 1980 มาซายูกิ นิชิดะ เขียนว่า อนิเมะและมังงะแนว สไลซ์ ออฟ ไลฟ์ ก็ยังสามารถมีส่วนผสมของโลกแฟนตาซี บางครั้งถูกใช้เป็นเครื่องมือเพื่อแสดง ความเป็นจริง ของมนุษย์ภายใต้เงื่อนไขที่เป็นไปได้บางสิ่ง หนังสือ Understanding Manga and Anime ของ Robin E. Brenner ปี ค.ศ. 2007 กล่าวว่า ในอนิเมะและมังงะ สไลซ์ ออฟ ไลฟ์ เป็นประเภทที่มีลักษณะเหมือนกับเป็นประเภทที่คล้ายกับเรื่องประโลมโลกมากกว่าละคร โดยมี เนื้อหาไร้สาระเนื่องจากมีเหตุการณ์ดราม่าและตลกจำนวนมาก ในช่วงเวลาอันสั้นมาก ผู้เขียนเปรียบเทียบกับละครวัยรุ่นเช่น Dawson's Creek หรือ The OC ประเภทนี้ครองตลาดมังงะญี่ปุ่นเป็นส่วนใหญ่ และมักจะเน้นไปที่ความสัมพันธ์ในโรงเรียนและความสัมพันธ์ระหว่างบุคคล 
หนึ่งในประเภทย่อยของ สไลซ์ ออฟ ไลฟ์ ในอนิเมะและมังงะคือ kūki-kei (空気系,"air type") หรือ nichijō-kei (日常系, "everyday type") ในประเภทนี้ รายละเอียดเกี่ยวกับความสัมพันธ์ที่ลึกซึ้งหรือความสัมพันธ์โรแมนติกที่เต็มรูปแบบถูกลบทิ้งอย่างตั้งใจจากเรื่อง เพื่อเล่าเรื่อมีน้ำหนักเบาและไม่จริงจัง โดยเน้นไปที่ชีวิตประจำวันและการสนทนาของตัวละครสาวสวย ขึ้นอยู่กับ ความเฉพาะเจาะจงของสถานที่ และความรู้สึกอบอุ่นและสุขสบายของชีวิตประจำวัน ประเภท นิจิโจ-เคอิ เกิดขึ้นจากมังงะประเภท ยอนโคมะ เช่น โรงเรียนป่วนนักเรียนเป๋อ, เค-อง! ก๊วนดนตรีแป๋วแหวว และ หอป่วนก๊วนตัวแสบ Yamamura อ้างว่า การเพิ่มความนิยมของประเภทย่อยนี้ในช่วงครึ่งคนึงของทศวรรษ 2000 ทำให้การท่องเที่ยวมีความนิยมมากขึ้นไปยังสถานที่ท่องเที่ยวที่ปรากฏในอนิเมะ
เดอะแนสตีบอยส์

เดอะแนสตีบอยส์ (The Nasty Boys) เป็นทีมแท็กมวยปล้ำอาชีพที่ประกอบด้วย Brian Knobbs และ Jerry Sags เป็นทีมที่ปล้ำในช่วงตั้งแต่กลางทศวรรษ 1980 ถึง 1990 บทบาทของพวกเขาคือพวกฟังก์ต่อต้านสังคมที่เชี่ยวชาญด้านมวยปล้ำและการทะเลาะวิวาทแบบฮาร์ดคอร์ พวกเขาได้รับการยกย่องจาก "ลุคสตรีท" สีดำล้วนที่โดดเด่น ซึ่งแม้จะพบเห็นได้ทั่วไปในหมู่นักมวยปล้ำในปัจจุบัน แต่ก็แตกต่างอย่างมากจากเครื่องแต่งกายสีสันสดใสของเพื่อนร่วมทีมมวยปล้ำในช่วงปลายทศวรรษ 1980 และต้นทศวรรษ 1990 ซึ่งรวมถึงเสื้อยืดพ่นกราฟฟิตี้ เสื้อกันฝนหนังประดับโซ่ และทรงผมเหยี่ยวกระบอกอันเป็นเอกลักษณ์
เดอะเนเจอรัลไดแซสเตอส์

เดอะเนเจอรัลไดแซสเตอส์ (The Natural Disasters) เป็นทีมแท็กมวยปล้ำอาชีพที่ประกอบด้วย Earthquake (John Tenta) และ Typhoon (Fred Ottman) ซึ่งปล้ำให้กับ World Wrestling Federation ระหว่างปี 1991 ถึง 1993 พวกเขาคว้าแชมป์แท็กทีม WWF หนึ่งครั้ง
เก็กกัง โมโซ คางากุ

เก็กกัง โมโซ คางากุ (; โรมาจิ: "Gekkan Mōsō Kagaku") เป็นซีรีส์โทรทัศน์อนิเมะญี่ปุ่นต้นฉบับ ที่สร้างโดย อิจิโกะ อุมาทานิ และสตูดิโอ OLM กำกับโดย จิซึรุ มิยาวากิ และเขียนบทโดย ฮิโรโกะ คานาสุกิ โดยมี อากิยูกิ ทาเตยามะ เป็นผู้แต่งเพลง และ จิซึรุ มิยาวากิ เป็นผู้ออกแบบตัวละคร โดยมี อากาเนะ ฮิโรตะ รับหน้าที่ออกแบบแอนิเมชั่นซีรีส์นี้ ออกอากาศตั้งแต่เดือนมกราคมถึงมีนาคม 2024
เรื่องย่อ.
ในเมืองโมสท์ซิตี้ มีบริษัทพับลิชชิ่งที่ตีพิมพ์นิตยสารวิทยาศาสตร์ชื่อ มันธ์ซอไซเอ็นซ์ไซเอ็นซ์ ที่มีบทความเกี่ยวกับเหตุการณ์เหนือธรรมชาติ ทาโระ เจ. ซูซูกิ, จิโระ ธนากะ และสุนัขของเขา ซาบุโร่ ทำงานที่บริษัทพับลิชชิ่งภายใต้บริหารของบรรณารักษ์หัวหน้าบรรณาธิการ แคทเธอรีน ซู หลังจากการเยี่ยมชมจากนักวิทยาศาสตร์ โกโรว์ ซาโตะ พวกเขากลายเป็นผู้เกี่ยวข้องในการสืบสวนเกี่ยวกับทวีปโมท์ ซึ่งถูกกล่าวหาว่าจมลงไปนานแล้ว
ให้เสียงโดย: ทาคาฮิเดะ อิชิอิ

ให้เสียงโดย: คาซึโตมิ ยามาโมโตะ
ให้เสียงโดย: ยูซูเกะ ชิราอิ
ให้เสียงโดย: ชุนอิจิ โทกิ
ให้เสียงโดย: ริเอะ คูงิมิยะ
ให้เสียงโดย: โทโมกาซุ ซูงิตะ
ให้เสียงโดย: อานัง ฟุรุยะ
ให้เสียงโดย: ยูกิ อิโนะอุเอะ
ให้เสียงโดย: ชิวะ ไซโต
ให้เสียงโดย: โทโมมิจิ นิชิมูระ
การผลิต.
ซีรีส์นี้ออกอากาศทาง โตเกียวเอ็มเอ็กซ์ และ บีเอส อาซาฮี ตั้งแต่วันที่ 11 มกราคมถึง 28 มีนาคม 2024 เพลงเปิดคือ Over Scientific! (オーバーサイエンてぃふぃっく！, Ōbā Saienteifikku!)ขับร้องโดยนักพากย์เสียงตัวละครหลักคือ ทาคาฮิเดะ อิชิอิ, คาซูโตมิ ยามาโมโตะ,ยูซูเกะ ชิราอิ, ชุนอิจิ โทกิ และที่เพลงปิดคือ "SCIENCE" ขับร้องโดย ชุนอิจิ โทกิ ครันชีโรลได้รับลิขสิทธิ์ซีรีส์นี้[
อภิวัฒน์ แสงสงวน

อภิวัฒน์ แสงสงวน (19 มกราคม พ.ศ. 2535 –) เป็นนักฟุตบอลชาวไทย
อาชีพ.
อภิวัฒน์ แสงสงวน ทำหน้าที่ให้แก่สโมสรฟุตบอลราชนาวีที่อำเภอสัตหีบ จังหวัดชลบุรี จนถึงสิ้น พ.ศ. 2561 โดยก่อนหน้านี้เขาเป็นนักฟุตบอลที่ไม่เป็นที่รู้จัก ที่สโมสรนี้เขาทำหน้าที่ในทีมชุดใหญ่และทีมสำรอง โดยลงแข่งร่วมกับทีมชุดใหญ่ในไทยพรีเมียร์ลีก และลงแข่งร่วมกับทีมสำรองในไทยลีก 4 โซนภาคตะวันออก ซึ่งเขาลงแข่งเจ็ดเกมให้แก่ทีมชุดใหญ่และยิงได้หนึ่งประตู ทว่าตั้งแต่ พ.ศ. 2562 ถึงธันวาคม พ.ศ. 2564 เขาไม่มีสัญญากับสโมสร กระทั่งในเดือนธันวาคม พ.ศ. 2564 เขาได้เซ็นสัญญากับสโมสรฟุตบอลนาวิกโยธิน ยูเรก้า จากจังหวัดชลบุรี และได้ลงแข่ง 11 ครั้งในโซนภาคตะวันออก ของไทยลีก 3 และเมื่อเริ่มฤดูกาล 2565–2566 เขาได้กลับมาที่สโมสรฟุตบอลราชนาวี เมื่อช่วงฤดูร้อน พ.ศ. 2565
แอร์อาลเฌรี

แอร์อาลเฌรี ("al-Khuṭūṭu l-Jawwiyyatu l-Jazāā’iriyyah") เป็นสายการบินประจำชาติของประเทศแอลจีเรีย ที่มีฐานการบินหลักที่ท่าอากาศยานเฮาวารี บูมัดยัน และสำนักงานใหญ่ในแอลเจียร์ สายการบินให้บริการเที่ยวบินสู่จุดหมายปลายทาง 78 แห่งใน 33 แห่งในยุโรป อเมริกาเหนือ แอฟริกา เอเชีย และตะวันออกกลาง แอร์อาลเฌรีมีรัฐบาลแอลจีเรียเป็นเจ้าของทั้งหมด
แอร์อาลเฌรีอยู่ในขั้นตอนการปรับข้อตกลงการบินร่วม โปรแกรมสะสมไมล์ และห้องรับรองท่าอากาศยานกับสายการบินสมาชิกของพันธมิตรสายการบินสกายทีม เพื่อให้ตรงกับข้อกำหนดในการเข้าร่วมพันธมิตร สายการบินได้มีแผนที่จะเข้าร่วมสกายทีมหรือสตาร์อัลไลแอนซ์และเริ่มสร้างความร่วมมือกับลุฟท์ฮันซ่า
กิจการองค์กร.
กรรมสิทธิ์บริษัทและบริษัทลูก.
ณ เดือนพฤษภาคม ค.ศ. 2024 แอร์อาลเฌรีเป็นบริษัทร่วมทุน โดยมีรัฐบาลแอจีเรียถือหุ้นทั้งหมด 100%
แอร์อาลเฌรีมีบริษัทลูกดังนี้: 
สายการบินยังให้บริการเที่ยวบินเช่าเหมาลำและให้การสนับสนุนการสำรวจแหล่งน้ำมันและเที่ยวบินฮัจญ์สู่มักกะฮ์
บุคลากรหลัก.
Bakhouche Alleche เป็นประธานเจ้าหน้าที่บริหารของสายการบิน
ผลประกอบการ.
ผลประกอบการของแอร์อาลเฌรีระหว่างปี ค.ศ. 2007-2021 มีดังนี้:
อัตลักษณ์องค์กร.
โลโก้ของแอร์อาลเฌรีถูกสร้างขึ้นในปี 1966 ในแอลเจียร์ ในวันที่ 21 มิถุนายน ค.ศ. 2011 สายการบินได้ประกาศอย่างเป็นทางการว่าโลโก้นั้นเป็นนกนางแอ่น ซึ่งเป็นนกประจำชาติของประเทศ ในปี 2023 สายการบินได้เปลี่ยนโลโก้อีกครั้ง โดยได้เปลี่ยนรูปแบบฟอนต์และสัญลักษณ์
จุดหมายปลายทาง.
ณ เดือนกันยายน ค.ศ. 2012 แอร์อาลเฌรีครอบครองส่วนแบ่งตลาดเที่ยวบินระหว่างประเทศ 46% โดยเป็นผู้ให้บริการหลักในเที่ยวบินจากแอลจีเรียสู่สเปน และหกในสิบของเที่ยวบินความหนาแน่นสูงทั้งหมดของสายการบินเป็นเที่ยวบินสู่ฝรั่งเศส
ณ เดือนธันวาคม ค.ศ. 2023 แอร์อาลเฌรีให้บริการเที่ยวบินสู่จุดหมายปลายทาง 77 แห่งใน 33 ประเทศดังนี้:
ข้อตกลงการบินร่วม.
แอร์อาลเฌรีได้มีข้อตกลงการบินร่วมกับสายการบินต่างๆ ดังต่อไปนี้:
ฝูงบิน.
ฝูงบินปัจจุบัน.
ณ เดือนมกราคม ค.ศ. 2025 แอร์อาลเฌรีมีเครื่องบินประจำการในฝูงบินดังนี้:
แอร์อาลเฌรีมีอายุฝูงบินเฉลี่ย 16.9 ปี
ฝูงบินในอดีต.
แอร์อาลเฌรีเคยให้บริการเครื่องบินดังต่อไปนี้:
หมายเหตุ.
<templatestyles src="Reflist/styles.css" />
แหล่งอ้างอิง.
ร้อยเล่มเกมส์ออฟฟิศ

ร้อยเล่มเกมส์ออฟฟิศ  เป็นละครโทรทัศน์ไทยแนวดราม่าปี 2566 เดิมกำกับโดย นัฐพงศ์ วงษ์กวีไพโรจน์ ก่อนจะเปลี่ยนมาเป็น นพโรจน์ โชติมั่นคงสิทธิ์ เขียนบทโทรทัศน์โดย ณัฐมล แพถนอม และสรเทพ เวศวงศ์ษาทิพย์ นำแสดงโดย ชาลิดา วิจิตรวงศ์ทอง และชานน สันตินธรกุล ออกอากาศแบบสตรีมบนแอมะซอนไพรม์วิดีโอ ทุกวันพฤหัสบดีและวันศุกร์ เวลาเที่ยงคืน ระหว่างวันที่ 23 พฤศจิกายน 2566 ถึง 12 มกราคม 2567 จากนั้นจึงได้ถูกนำมาออกอากาศทางช่อง 3 เอชดี ทุกวันพุธและพฤหัสบดี เวลา 20.30 น. ระหว่างวันที่ 30 พฤษภาคม ถึง 24 กรกฎาคม 2567
เรื่องย่อ.
ร้อยเล่มเกมส์ออฟฟิศ บอกเล่าเรื่องราวของ อลิศ (ชาลิดา วิจิตรวงศ์ทอง) นักขายกองทุนปากแจ๋วแห่งธนาคารไทยธนา ที่ต้องร่วมมือกับ เมษ (ชานน สันตินธรกุล) อดีตวิศวกรหนุ่มที่ต้องผันตัวมาเป็นนักขายกองทุนเพราะตึกที่เขาออกแบบพังถล่มลงมา ในการกระชากหน้ากากจอมบงการที่ทำลายชีวิตเธอจนสูญเสียทั้งงาน เงิน และครอบครัว
งานสร้าง.
ได้มีการจัดงานบวงสรวงละครเรื่อง ร้อยเล่มเกมส์ออฟฟิศ เมื่อวันอาทิตย์ที่ 19 มิถุนายน 2565 ที่ สตูดิโอช่อง 3 หนองแขม พร้อมกับละครเรื่อง มือปราบกระทะรั่ว และเกมโกงเกมส์
อิลยา วาฮานียา

อิลยา โซโซเยวิช วาฮานียา (เกิด 14 มกราคม 2001) เป็นนักฟุตบอลชาวรัสเซีย ซึ่งเล่นในตำแหน่งแบ็กขวา ให้กับสโมสรรอสตอฟ บางครั้งเขาลงเล่นในตำแหน่งแบ็กซ้าย
สโมสรอาขีพ.
วาฮานิยาเติบโตมาในอคาเดมีของเซนิตเซนต์ปีเตอส์เบิร์ก เขาถูกเรียกไปติดทีมเซนิตชุดใหญ่หนึ่งครั้ง ในวันที่ 21 พฤษภาคม 2022 ในเกมที่แข่งกับนิฌนีนอฟโกรอด แต่ไม่ได้โอกาสลงเล่น
ในวันที่ 17 กรกฎาคม 2023 วาฮานียาเซ็นสัญญากับรอสตอฟ
วาฮานียาลงเดบิวต์ในรัสเซียนพรีเมียร์ลีกให้รอสตอฟในวันที่ 5 สิงหาคม 2023 ในเกมที่พบกับสโมสรฟุตบอลอาชีพครึลยาโซเวตอฟซามาราครึลยาโซเวตอฟซามารา
ทีมชาติ.
วาฮานียาถูกเรียกติดทีมชาติรัสเซียเป็นครั้งแรก โดยเป็นการเรียกมาเข้าแคมป์ฝึกซ้อมในเดือนกันยายน 2023
 "ณ วันที่ 11 พฤษภาคม 2024"
วุฒิสภาไทย ชุดที่ 11

วุฒิสภาไทย ชุดที่ 11 (30 มีนาคม พ.ศ. 2557 - 24 พฤษภาคม พ.ศ. 2557) เป็นสมาชิกชุดสองที่มาจากการเลือกตั้งโดยตรงจากประชาชนควบคู่กับการสรรหา จากการเลือกตั้งสมาชิกวุฒิสภาไทยเป็นการทั่วไป พ.ศ. 2557 และการสรรหาสมาชิกวุฒิสภาไทย พ.ศ. 2554 นับเป็นวุฒิสภาที่มีอายุสั้นที่สุดในจำนวนวุฒิสภาไทย สิ้นสุดลงตามประกาศคณะรักษาความสงบแห่งชาติ ที่ 30/2557
อนึ่งในเว็บไซต์วุฒิสภา www.senate.go.th ไม่ถือว่ามีวุฒิสภาชุดนี้ โดยสมาชิกแบบเลือกตั้งทั้งหมดอยู่ในรายชื่อวุฒิสภาไทย ชุดที่ 10 และ สมาชิกแบบสรรหาก็ให้ถือว่าเป็นวุฒิสภาไทย ชุดที่ 10 เช่นเดียวกัน
วุฒิสภาชุดนี้เคยจัดการประชุมร่วมกันใน วันที่ 2 พฤษภาคม 2557 วันที่ 9 พฤษภาคม 2557 มีมติวุฒิสภาให้ สุรชัย เลี้ยงบุญเลิศชัย เป็นประธานวุฒิสภาพลตำรวจเอก จงรัก จุฑานนท์ เป็น รองประธานคนที่ 1